Diari Oficial de la Generalitat Valenciana


Sumari del DOGV 6023, del 28-05-2009 (2009/5543)

Judici verbal 161/08 (desnonament per falta de pagament i reclamació de quantitat). Notificació de la sentència a Tradicional Salmón, SL.
-----------------------------------------------------------------------------------------------------------------------------------------

### Dades del document

Número de DOGV
:   6023

Data del DOGV
:   28-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5543


Data del document
:   15-05-2009

Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Descriptors 

:   * sistema judicial

Judici verbal 161/08 (desnonament per falta de pagament i reclamació de quantitat). Notificació de la sentència a Tradicional Salmón, SL. [2009/5543]  
«Sentència  
Massamagrell, 24 de març de 2009  
Carola Soria Piquer, jutgessa del Jutjat de Primera Instància i Instrucció número 1 de Massamagrell i partit, he vist estes actuacions de judici verbal de desnonament seguides en este Jutjat amb el número 161/2008, a instàncies de Raquel Lacruz Abad, representada pel procurador Gonzalo Sancho Gaspar i defesa pel lletrat Luis Montes, contra la mercantil Tradicional Salmón, SL, en situació legal de rebel·lia processal.  
Antecedents de fet  
Primer. Que la representació esmentada de la part actora va presentar una demanda ajustada a les prescripcions legals en què, amb l'al·legació prèvia dels fets i fonaments de dret que estimava aplicables, acabava demanant que es dictara una sentència que declarara resolt el contracte d'arrendament subscrit el 22 d'abril de 2005, que lligava l'arrendadora i la mercantil arrendatària, sobre la nau industrial sítia a Rafelbunyol (València), polígon el Bovalar, carrer del Mar, número 34, i que decretara la procedència del desnonament, així com del pagament de les rendes vençudes i impagades. Fonamentava la seua acció en la falta de pagament de les rendes corresponents als mesos de setembre, octubre, novembre i desembre de 2007 i gener i febrer de 2008, a raó de 1.500,00 euros mensuals, quantitat que en la data de presentació de la demanda feia un total de 9.524,80 euros, més les produïdes fins a l'execució de la sentència, més els interessos legals corresponents i les costes del procediment.   
Segon. Que, una vegada admesa a tràmit la demanda i convocades les parts a judici, va comparéixer l'actora, que es va afirmar i ratificar en l'escrit de demanda, i no va comparéixer la part demandada, raó per què va ser declarada en rebel·lia. A instàncies de la part actora s'ha efectuat una prova documental per reproduïda, i les actuacions queden pendents d'esta resolució.  
Tercer. Que en la tramitació d'estes actuacions s'han observat les prescripcions legals.  
Fonaments de dret  
Primer. L'article 440.3 de la Llei d'Enjudiciament Civil estableix que en els casos de demandes de desnonament de la finca urbana per falta de pagament de rendes o quantitats degudes el tribunal advertirà el demandat que, si no compareix a la vista, se'n declararà el desnonament sense cap tràmit més. D'esta previsió va ser advertida la part demandada en la interlocutòria d'admissió a tràmit de la demanda en la seua citació a judici. També va ser advertida del fet que la compareixença en el judici havia d'efectuar-se mitjançant un procurador habilitat legalment per a actuar en este tribunal i amb l'assistència d'un advocat, d'acord amb el que disposen els articles 23 i 31 LEC; a més, també se li va indicar la possibilitat de sol·licitar-los d'ofici. En estes actuacions la part demandada no va comparéixer, i per això es va procedir a declarar-la en rebel·lia de conformitat amb el que disposa l'article 496 LEC. I com a conseqüència, pertoca considerar-la conforme amb el desnonament sol·licitat.  
En l'acte de la vista, la part actora, a més de reiterar la sol·licitud de desnonament i l'import de les rendes reclamades en la demanda, va indicar que en el dia de hui, el demandat devia l'import corresponent als mesos des del març de 2008 fins al març de 2009, quantitat que unida a la quantitat ja reclamada en l'escrit inicial feia un total de 30.770,86 euros, que és la quantia de què ha de respondre el demandat.   
Segon. De conformitat amb el que disposa l'article 394.1 de la Llei d'Enjudiciament Civil «en els processos declaratius, les costes de la primera instància s'imposaran a la part que haja vist rebutjades totes les seues pretensions, llevat que el tribunal estime, i així ho raone, que el cas presentava seriosos dubtes de fet o de dret». D'acord amb el precepte transcrit adés, les costes han d'imposar-se a la part demandada.  
Vistos els preceptes esmentats i tots altres aplicables de forma pertinent, en nom del rei i per l'autoritat conferida pel poble espanyol,  
Dispose  
Estime la demanda formulada a instàncies de Raquel Lacruz Abad, representada pel procurador Gonzalo Sancho Gaspar, i en conseqüència declare resolt el contracte d'arrendament per falta de pagament de les rendes que la lligava amb la mercantil demandada, Tradicional Salmón, SL, i condemne esta a pagar, en concepte de rendes produïdes i impagades, la quantia de 30.770,86 euros (trenta mil set-cents setanta euros i huitanta-sis cèntims), i les que es produïsquen fins que se n'efectue el llançament, així com a pagar els interessos legals corresponents i les costes processals. Així mateix, la condemne, una vegada siga ferma esta sentència a deixar lliure, vàcua i expedita la nau industrial sítia a Rafelbunyol (València), polígon el Bovalar, carrer del Mar, número 34, advertint-la de llançament si no ho fa així.   
Contra esta resolució es pot interposar un recurs d'apel·lació, que caldrà preparar davant d'este Jutjat en el termini de cinc dies; serà un requisit imprescindible per a admetre a tràmit el recurs haver pagat les rendes vençudes i les que d'acord amb el contracte haja de pagar de bestreta. D'este recurs coneixerà, si pertoca, l'Audiència Provincial de València.  
Esta és la meua sentencia que, jutjant definitivament en primera instància, pronuncie, mane i firme.  
Publicació. La sentència anterior ha sigut llegida i publicada en el dia de la seua data per la jutgessa que la subscriu, mentre celebrava audiència pública; en done fe».   
Massamagrell, 15 de maig de 2009.- El secretari judicial. Miguel Ángel Martínez Sánchis